STA แรลลี่ยาว! พุ่งอีก 9% นิวไฮรอบ 3 ปี โบรกแนะซื้ออัพกำไรปีนี้-ราคาเป้าใหม่ 27 บ.
STA แรลลี่ยาว! พุ่งอีก 9% นิวไฮรอบ 3 ปี โบรกแนะซื้ออัพกำไรปีนี้-ราคาเป้าใหม่ 27 บ.
STA แรลลี่ยาว! พุ่งอีก 9% นิวไฮรอบ 3 ปี โบรกแนะซื้ออัพกำไรปีนี้-ราคาเป้าใหม่ 27 บ.
21 พ.ค. 2563

ผู้สื่อข่าวรายงานว่า บริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 14.40 น. อยู่ที่ระดับ 20.30 บาท บวก 1.70 บาท ด้วยมูลค่าซื้อขาย 1.75 พันล้านบาท ราคาหุ้นทำนิวไฮในรอบ 3 ปี 2 เดือน โดยนับตั้งแต่หุ้นขึ้นทดสอบระดับ 20.91 เมื่อวันที่ 7 มี.ค.2560

บล.เคทีบี (ประเทศไทย) ระบุในบทวิเคราห์วันนี้(21พ.ค.63)  ว่า STA คงคำแนะนำ “ซื้อ” และปรับราคาเป้าหมายขึ้นเป็น 27.00 บาท อิง 2020E PER ที่ 14x (ค่าเฉลี่ยย้อนหลัง 5 ปี) จากการปรับกำไรปีนี้ขึ้น 39% โดยมองเป็นบวกมากขึ้นจากได้รับข้อมูลเพิ่มเติมเมื่อวานนี้เกี่ยวกับธุรกิจถุงมือยางของ STA ที่จะได้ประโยชน์จาก 1) ความต้องการที่เพิ่มขึ้นมากทั่วโลกจากผลกระทบ COVID-19 ทำให้บริษัทมี order ยาวไปถึงกลางปี 2021,
2) สามารถปรับราคาขายถุงมือยางเพิ่มขึ้นประมาณ 5% ต่อเดือน ในช่วง 2Q20 จาก supply ที่จำกัด และ 3) ค่าเงินบาทอ่อนและยังคงอยู่ระดับที่เหมาะสม
ดังนั้นได้ปรับกำไรสุทธิ STA ปี 2020E/21E เพิ่มขึ้น 39%/93% จาก gross margin ดีขึ้นมาอยู่ที่ 10.9% (ปี 2019 ที่ 8.1%) รวมถึงปรับเพิ่มกำลังการผลิตถุงมือยางเพิ่มขึ้นเป็น 95%จากเดิมที่ 90% ที่ 2.8 หมื่นล้านชิ้น
ราคาหุ้นปรับเพิ่มขึ้น และ outperform SET +49% ใน 3 เดือนเพราะแนวโน้มความต้องการถุงมือยางที่ดี โดยยังแนะนำ “ซื้อ”  ปัจจุบัน STA เทรดที่ 2020E PER ที่ 10x ต่ำกว่าค่าเฉลี่ยย้อนหลัง 5 ปีที่ 14x โดยมี key catalyst คือ กำไร ไตรมาส2//63 ยังเติบโตดีและความต้องการถุงมือยางที่ดีต่อเนื่อง